CELEX: 62010TA0400
Language: sl
Date: 2014-12-17 00:00:00
Title: Zadeva T-400/10: Sodba Splošnega sodišča z dne 17. decembra 2014 – Hamas/Svet (Skupna zunanja in varnostna politika — Omejevalni ukrepi proti nekaterim osebam in subjektom zaradi boja proti terorizmu — Zamrznitev sredstev — Dejanska podlaga sklepov o zamrznitvi sredstev — Sklicevanje na teroristična dejanja — Nujnost odločbe pristojnega organa v smislu Skupnega stališča 2001/931 — Obveznost obrazložitve — Sprememba učinkov razglasitve ničnosti s potekom časa)

16.2.2015   
            
            
               SL
            
            
               Uradni list Evropske unije
            
            
               C 56/13
            
         Sodba Splošnega sodišča z dne 17. decembra 2014 – Hamas/Svet
   (Zadeva T-400/10) (1)
   
   ((Skupna zunanja in varnostna politika - Omejevalni ukrepi proti nekaterim osebam in subjektom zaradi boja proti terorizmu - Zamrznitev sredstev - Dejanska podlaga sklepov o zamrznitvi sredstev - Sklicevanje na teroristična dejanja - Nujnost odločbe pristojnega organa v smislu Skupnega stališča 2001/931 - Obveznost obrazložitve - Sprememba učinkov razglasitve ničnosti s potekom časa))
   (2015/C 056/17)
   Jezik postopka: francoščina
   
      Stranke
   
   
      Tožeča stranka: Hamas (Doha, Katar) (zastopnik: L. Glock, odvetnik)
   
      Tožena stranka: Svet Evropske unije (zastopniki: sprva B. Driessen in R. Szostak, nato B. Driessen in G. Étienne, zastopniki)
   
      Intervenientka v podporo toženi stranki: Evropska komisija (zastopniki: sprva M. Konstantinidis in É. Cujo, nato M. Konstantinidis in F. Castillo de la Torre, zastopniki)
   
      Predmet
   
   Primarno, zahteva za razglasitev ničnosti Obvestila Sveta osebam, skupinam in subjektom s seznama iz člena 2(3) Uredbe Sveta (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu (UL 2010, C 188, str. 13), Sklepa Sveta 2010/386/SZVP z dne 12. julija 2010 o posodobitvi seznama oseb, skupin in organizacij, za katere se uporabljajo členi 2, 3 in 4 Skupnega stališča 2001/931/SZVP (UL L 178, str. 28) in Izvedbene uredbe Sveta (EU) št. 610/2010 z dne 12. julija 2010 o izvajanju člena 2(3) Uredbe (ES) št. 2580/2001 in razveljavitvi Izvedbene uredbe (EU) št. 1285/2009 (UL L 178, str. 1) v delu, v katerem se ti akti nanašajo na tožečo stranko.
   
      Izrek
   
   
               1.
            
            
               Sklepi Sveta 2010/386/SZVP z dne 12. julija 2010, 2011/70/SZVP z dne 31. januarja 2011 in 2011/430/SZVP z dne 18. julija 2011 o posodobitvi seznama oseb, skupin in organizacij, za katere se uporabljajo členi 2, 3 in 4 Skupnega stališča 2001/931/SZVP o uporabi posebnih ukrepov za boj proti terorizmu, Sklepi Sveta 2011/872/SZVP z dne 22. decembra 2011, 2012/333/SZVP z dne 25. junija 2012, 2012/765/SZVP z dne 10. decembra 2012, 2013/395/SZVP z dne 25. julija 2013, 2014/72/SZVP z dne 10. februarja 2014 in 2014/483/SZVP z dne 22. julija 2014 o posodobitvi seznama oseb, skupin in organizacij, za katere se uporabljajo členi 2, 3 in 4 Skupnega stališča 2001/931/SZVP o uporabi posebnih ukrepov za boj proti terorizmu in razveljavitvi odločb 2011/430, 2011/872, 2012/333, 2012/765, 2013/395 in 2014/72 se razglasijo za nične v delu, v katerem se nanašajo na Hamas (vključno s Hamas-Izz al-Din al-Qassem).
            
         
               2.
            
            
               Izvedbene uredbe Sveta (EU) št. 610/2010 z dne 12. julija 2010, št. 83/2011 z dne 31. januarja 2011, št. 687/2011 z dne 18. julija 2011,št. 1375/2011 z dne 22. decembra 2011, št. 542/2012 z dne 25. junija 2012, št. 1169/2012 z dne 10. decembra 2012, št. 714/2013 z dne 25. julija 2013, št. 125/2014 z dne 10. februarja 2014 in št. 790/2014 z dne 22. julija 2014 o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu in razveljavitvi izvedbenih uredb (EU) št. 1285/2009, št. 610/2010, št. 83/2011, št. 687/2011, št. 1375/2011, št. 542/2012, št. 1169/2012, št. 714/2013 in št. 125/2014 se razglasijo za nične v delu, v katerem se nanašajo na Hamas (vključno s Hamas-Izz al-Din al-Qassem).
            
         
               3.
            
            
               Učinki odločbe 2014/483 in Izvedbene uredbe št. 790/2014 se ohranijo v veljavi tri mesece od dneva razglasitve te sodbe ali, če se vloži pritožba v roku iz člena 56, prvi odstavek, Statuta sodišča Evropske unije, dokler Sodišče o njej ne odloči. .
            
         
               4.
            
            
               Tožba se v preostalem zavrne.
            
         
               5.
            
            
               Svetu Evropske unije se naloži plačilo lastnih stroškov in stroškov Hamasa.
            
         
               6.
            
            
               Evropska komisija nosi svoje stroške.
            
         
      (1)  UL C 317, 20.11.2010.